Változik a referenciakamat, ez mit jelent?
A babaváró hitelre vonatkozó referenciakamat a tavaly nyári indulás óta folyamatosan csökkent, a 2019 júniusában közzétett 2,10 százalékos érték novemberre 1,00 százalékra csökkent. Utóbbi érték december elejétől aktuális, így (eddig) azok jártak a legjobban, akik abban a hónapban kötötték meg szerződésüket. Ez akkor számít, ha nem születik öt éven belül gyermek. A decemberben szerződőknek a korábbinál is kisebb összeget kell visszafizetniük, ha elvesztik a kamattámogatást. December után ismét elkezdett emelkedni a referenciakamat.